<classify> RAIS John Magufuli ameagiza viongozi wa mikoa kuhakikisha wanasambaza watumishi wa umma wakiwemo walimu, madaktari na watendaji wengine vijijini na si kuwalundika mijini na watakaokataa waache kazi.Pia, ametoa siku 14 kwa kampuni zote zilizonunua zao la pamba kwa wakulima, kuwalipa fedha zao na kuwataka wakuu wa mikoa na Waziri wa Kilimo kusimamia suala hilo. Pamoja na hayo ameonesha kukerwa na vitendo vya baadhi ya wakimbizi kujihusisha na uhalifu ukiwemo wa kutumia silaha na kuviagiza vyombo vya dola kuwashughulikia mara moja wahalifu hao ili wasiwasumbue wananchi.Dk Magufuli aliyasema hayo mkoani Katavi jana mara baada ya kuweka jiwe la Msingi katika barabara ya Sitaike kilometa 39.6, barabara ya Mpanda-Tabora pamoja na kuzindua Kituo kipya cha mabasi.Alimpongeza Mkuu wa Mkoa wa Katavi, Juma Homera kwa agizo lake kwa Ofisa Elimu wa Mkoa huo la kuwasambaza walimu wa mijini na kuwapeleka vijijini na kusisitiza kuwa hatua hiyo inatakiwa kuchukuliwa nchi nzima.Ninahitaji viongozi wanaojituma na kutatua matatizo ya watu. Niliona umetoa maagizo RC Homera walimu wasipangwe mjini wapelekwe vijijini. Na mimi naagiza hivyo watumishi wa umma wapangwe huko kwenye mahitaji zaidi vijijini ambaye hataki kwenda aache kazi, alisisitiza.Aliwataka wakuu wa mikoa kulisimamia agizo hilo huku akisisitiza kuwa kwa upande wa walimu atakayekataa aache mwenyewe kazi kwa kuwa bado wapo walimu wengi waliohitimu lakini serikali imeshindwa kuwaajiri.Pamoja na hayo, alisema amesikia kutoka kwa Waziri wa Kilimo, Japhet Hasunga kuwa kuna changamoto ya wakulima wa tumbaku na pamba ambao wameuza mazao yao lakini mpaka sasa hawajalipwa fedha zao.Natoa siku 14 kampuni zilizonunua pamba ziwe zimelipa hawa wakulima fedha zao. Waziri wa Kilimo, RC, benki lisimamieni hili. Haya ndio yanaleta kero kwa wananchi. Haiwezekani mtu alime pamba na wanawe halafu aambulie makaratasi, alisisitiza.Alisema kwa taaarifa alizonazo takribani kilo milioni saba za tumbaku na pamba zimeuzwa lakini fedha iliyolipwa ni ya kilo milioni mbili tu. Aidha, aliwataka wakulima wenye pamba zao stoo waendelee kuzifungia na kutowauzia wenye kampuni hizo hadi pale wenzao watakapolipwa fedha zao.Hakuna cha bure hapa, bure alishakufa, Kuhusu wakimbizi, Rais Magufuli alieleza kuwa anazo taarifa za mkoa huo wa Katavi kuwa na wakimbizi kutoka Burundi waliokaribishwa na kati yao, 1,200 walipewa uraia.Hata hivyo, alieleza kuwa kwa sasa kumejitokeza baadhi ya changamoto hasa katika kambi ya Mishamo na Katumba ambako baadhi yao wanashiriki katika masuala ya ujambazi na kulifanya eneo hilo lisiwe salama kwa sababu ya ukarimu wetu.Huwezi ukakaribishwa kwa sababu ya shida ulizozitengeneza huko kwenu ukazileta hapa hizo shida. Hawa tuliowapokea wasije wakalifanya hili eneo likawa la hatari, hamuwezi mkakaribishwa mahali halafu baadhi yenu mnashiriki hata kupitisha silaha ziwa Tanganyika na kuonea raia wema na kuvamia biashara zao. Naomba muache, alisisitiza.Alisema kutokana na mienendo hiyo, serikali imeona ichunguze kwa muda mrefu suala la kuwapatia uraia watoto wa wakimbizi waliomba kwa sababu haijulikani kama ni watoto wa wakimbizi hao au ni UTABIRI WA HALI YA HEWA LEO 11102019 Watalii 1,000 wa Israel waja majambazi.Nawaomba wakimbizi mkae hapa kwa amani. Lakini sasa Burundi imeanza kuwa na amani na utulivu wanaoweza kurudi warudi, wanaotaka kukaa kama wakimbizi wakae kwa amani mpaka utaratibu utakapotengenezwa. Vyombo vya ulinzi na usalama lisimamieni hili, aliagiza.Aidha, aliwataka wananchi wasiwakaribishe na kuwakumbatia wakimbizi majumbani mwao huku wakiwashuhudia wakifanya uhaifu bali na wao wawe walinzi wa mali za wenzao na nchi kwa ujumla. Katika mkutano huo, Rais Magufuli aliwahakikishia Watanzania kuwa ataendelea kuwa mtumishi wao kwa kuwa wamempa kazi hiyo ili awatumikie huku akimuomba Mungu kamwe asimpe kiburi, asiwabague Watanzania kwa dini au kabila.Nina baraza la mawaziri hodari sana, lakini wanashida. Napenda kuwa na waziri atakayetumia nafasi yake kwa wananchi. Wakuu wa mikoa, makatibu tawala wote wanachapakazi. Najenga viongozi watakaotumikia watu si watu wanaowapa hongo, alieleza.Alisema ndio maana katika awamu yake ya uongozi viongozi wa Chama Cha Mapinduzi CCM leo wanakagua miradi, jambo ambalo halijawahi kutokea katika miaka ya nyuma.Zamani ilikuwa nguo ya kijani ikionekana wanapondwa mawe. Sasa hivi hebu mtu ajaribu kuponda mtu aliyevaa kijani, we itakuwa tabu, alisema.Alisema serikali hiyo inafanyakazi usiku na mchana ndio maana inakusanya kwa mwezi hadi Sh trilioni 1.7 inatoa elimu bure inaanzisha miradi mikubwa ukiwemo wa bwawa na Nyerere, inanunua ndege nane kwa mpigo na tatu zinakuja mwishoni mwa mwaka huu.Na leo hii jana naagiza kuanzia Jumamosi Waziri wa Uchukuzi, Ujenzi na Mawasiliano, Isack Kamwelwe mwambie mtu wa ATCL aanze kupanga safari hata kama ni mara moja kuja hapa Mpanda. Na mimi sitoki Mpanda bila ATCL, alisema.Akizungungumzia ziara yake katika hifadhi ya Katavi, aliitaka Mamlaka ya Hifadhi za Taifa Tanapa kuanza kusombolea maji kwa maboza na kuyapeleka kwenye eneo la viboko wengi kwenye hifadhi hiyo ambalo mto wake umekauka na hivyo viboko kuanza kuchanika ngozi.Leteni maji hadi kwa maboza kwa sababu mnapata pesa kupitia wale viboko, jua likiwachoma watakufa, tayari baadhi yao ngozi zimeanza kuchanika, alisema.Pia aliagiza Tanapa kuanza kuweka utaratibu wa kuanzisha maduka ya nyama za porini kwenye maeneo ya wananchi wanaoishi jirani na hifadhi ili na wao waweze kufaidika na uwepo wa hifadhi hizo.Nimeagiza pia watu wa hifadhi waanze kufungua duka la nyama pori angalau kwa wiki watu wale nyamapori, mwenye kula kiboko ale, mbogo ale, swala ale. Vuneni kwa utaratibu mnaoujua watu wa Tanapa, ili kila mtanzania apate maisha bora. Haiwezekani mtu uzaliwe karibu na pori la Katavi mpaka ufe meno yako hayajaonja hata nyama ya Ngiri, alisema  <topic>: kitaifa 